CELEX: 32007R0163
Language: da
Date: 2007-02-19 00:00:00
Title: Kommissionens forordning (EF) nr. 163/2007 af 19. februar 2007 om fastsættelse for produktionsåret 2005/06 af de beløb, som sukkerfabrikanter skal betale sælgere af sukkerroer som følge af forskellen mellem det maksimale basisafgiftsbeløb og det faktiske afgiftsbeløb

20.2.2007   
            
            
               DA
            
            
               Den Europæiske Unions Tidende
            
            
               L 51/16
            
         
      KOMMISSIONENS FORORDNING (EF) Nr. 163/2007
   af 19. februar 2007
   om fastsættelse for produktionsåret 2005/06 af de beløb, som sukkerfabrikanter skal betale sælgere af sukkerroer som følge af forskellen mellem det maksimale basisafgiftsbeløb og det faktiske afgiftsbeløb
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1260/2001 af 19. juni 2001 om den fælles markedsordning for sukker (1), særlig artikel 18, stk. 5,
   under henvisning til Rådets forordning (EF) nr. 318/2006 af 20. februar 2006 om den fælles markedsordning for sukker (2), særlig artikel 44, litra a), og
   ud fra følgende betragtninger:
   
               (1)
            
            
               I artikel 18, stk. 2, i forordning (EF) nr. 1260/2001 er det fastsat, at hvis basisafgiftsbeløbet eller B-afgiftsbeløbet er mindre end det i samme forordnings artikel 15, stk. 3 og 4, omhandlede maksimumsbeløb, eventuelt justeret i henhold til stk. 5 i samme artikel 15, er sukkerfabrikanterne forpligtet til at betale sælgerne af sukkerroer 60 % af forskellen mellem maksimumsbeløbet og det beløb, der opkræves for basisafgiften eller B-afgiften. I artikel 9, stk. 1, i Kommissionens forordning (EF) nr. 314/2002 af 20. februar 2002 om gennemførelsesbestemmelser for kvoteordningen for sukker (3), der fortsat gælder for produktionsåret 2005/06, er det fastsat, at ovennævnte beløb, som skal betales, fastsættes samtidig med og efter samme procedure som produktionsafgifterne.
            
         
               (2)
            
            
               Ifølge Kommissionens forordning (EF) nr. 1296/2005 af 5. august 2005 om revision for produktionsåret 2005/06 i sukkersektoren af det maksimale B-afgiftsbeløb og ændring af minimumsprisen for B-sukkerroer (4) er det maksimale B-afgiftsbeløb fastsat til 37,5 % af interventionsprisen for hvidt sukker. I Kommissionens forordning (EF) nr. 164/2007 af 19. februar 2007 om fastsættelse for produktionsåret 2005/06 af produktionsafgifterne for sukker (5) blev basisafgiften fastsat til 1,0022 %, og der blev ikke fastsat en B-afgift. Som følge af disse forskelle bør det i overensstemmelse med artikel 18, stk. 2, i forordning (EF) nr. 1260/2001 fastsættes, hvilke beløb sukkerfabrikanterne skal betale sælgerne af sukkerroer pr. ton A- og B-sukkerroer af standardkvalitet.
            
         
               (3)
            
            
               Forvaltningskomitéen for Sukker har ikke afgivet udtalelse inden for den af formanden fastsatte frist —
            
         UDSTEDT FØLGENDE FORORDNING:
   Artikel 1
   For produktionsåret 2005/06 fastsættes de beløb, der er omhandlet i artikel 18, stk. 2, i forordning (EF) nr. 1260/2001, og som sukkerfabrikanterne skal betale sælgerne af sukkerroer, pr. ton sukkerroer af standardkvalitet til 0,492 EUR for A-sukkerroer og til 18,372 EUR for B-sukkerroer.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. februar 2007.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 178 af 30.6.2001, s. 1. Ophævet ved forordning (EF) nr. 318/2006.
   
      (2)  EFT L 58 af 28.2.2006, s. 1. Senest ændret ved forordning (EF) nr. 2011/2006 (EUT L 384 af 29.12.2006, s. 1).
   
      (3)  EUT L 50 af 21.2.2002, s. 40. Ophævet ved forordning (EF) nr. 952/2006 (EUT L 178 af 1.7.2006, s. 39).
   
      (4)  EUT L 205 af 6.8.2005, s. 20.
   
      (5)  Se side 17 i denne EUT.